EkBass/fiwiki-20250220-pages-articles huggingface dataset:
Bahman Ghobadi

thumb|Bahman Ghobadi vuonna 2006. Bahman Ghobadi (بهمن قبادی tai Qobadi, s. 1. helmikuuta 1969 Baneh, Iran) on iranilainen elokuvaohjaaja, käsikirjoittaja ja -tuottaja, syntyperältään kurdi. Ghobadi syntyi Iranin Kurdistanissa 1969 ja muutti pikkupaikkakunnalta maakunnan pääkaupunkiin perheensä kanssa Irakin–Iranin sotavuosina 1983. Hän kiinnostui valokuvauksesta ja lähti Teheraniin opiskelemaan elokuvaa. Hän kuuli Abbas Kiarostamin suunnittelevan Kurdistaniin sijoittuvaa elokuvaa, otti tähän yhteyttä ja pääsi toisen kuvausryhmän ohjaajaksi ja pieneen rooliin elokuvassa Tuuli meitä kuljettaa (Bad ma ra khahad bord, 1999). Myös Mohsen Makhmalbafin tytär Samira Makhmalbaf roolitti Ghobadin yhdeksi kiertokoulunopettajaksi Kurdistaniin sijoittuvaan elokuvaansa Liitutaulut (Takhté siah, 2000).Ghobadi, Bahman (1969–) , Biographical Encyclopedia of the Modern Middle East and North Africa, Thomson Gale 2008. Vaatii HighBeam-tilauksen. Viitattu 19.12.2015. Ghobadi perusti oman Mij-tuotantoyhtiön edistämään kurdien elokuvakulttuuria. Hänen elokuviaan ovat orvoksi jääneestä sisarusparvesta kertova Juopuneiden hevosten aika (Zamani barayé masti asbha, 2000), joka sai Kultainen kamera -palkinnon Cannesin elokuvajuhlilla, ja Puolikuu (Niwemang, 2006). ==Lähteet== Luokka:Iranilaiset elokuvaohjaajat Luokka:Käsikirjoittajat Luokka:Iranilaiset elokuvatuottajat Luokka:Vuonna 1969 syntyneet Luokka:Elävät henkilöt
Vanessa Lengies

Vanessa Brittany Lengies (s. 21. heinäkuuta 1985 Montréal, Quebec) on kanadalainen elokuva- ja televisionäyttelijä, tanssija ja laulaja. Hän on parhaiten tunnettu roolistaan kanadalaisessa nuortensarjassa Pelottaako?, Roxanne Bojarskin roolista tv-sarjassa American Dreams sekä Sugar Mottan roolista Glee-sarjassa. Lengiesin ura alkoi ääninäyttelijänä kymmenvuotiaana, kun hän lainasi ääntään Arttu -lastensarjan Emily-hahmolle vuosina 1996–2006. Hän on lisäksi esiintynyt muun muassa sarjoissa Teinitytön kasvatusopas, Aavekuiskaaja, C.S.I. Miami ja Castle. Lengies syntyi Kanadan Montréalissa saksalaiselle isälle ja egyptiläiselle äidille. Hän kasvoi Hudsonin pikkukaupungissa Quebecin osavaltiossa. == Aiheesta muualla == * Luokka:Kanadalaiset televisionäyttelijät Luokka:Kanadalaiset laulajat Luokka:Vuonna 1985 syntyneet Luokka:Elävät henkilöt
Zyrjanskoje

Zyrjanskoje () on kylä, maalaiskunta ja Zyrjanskojen piirin hallinnollinen keskus Tomskin alueella Venäjällä. Se sijaitsee Tšulymjoen varrella 141 kilometriä Tomskista koilliseen. Kunnassa on 8 300 asukasta (vuonna 2015). Kunnan pinta-ala on 803,62 neliökilometriä. Keskuskylän lisäksi siihen kuuluvat Berlinkan, Bogoslovkan, Krasnojarkan ja Semjonovkan kylät sekä Pritšulymskin asutus. Zyrjanskojen kylä on syntynyt 1600-luvulla. 1800-luvun puolivälistä lähtien se oli samannimisen volostin ja vuodesta 1924 piirin keskus. Asukkaat harjoittivat maanviljelyä, karjanhoitoa, puutarhanhoitoa sekä sembramännyn siementen, marjojen ja sienten keräilyä. Metsästys menetti merkityksensä riistan ehtyessä. Zyrjanskojessa oli vuonna 1854 rakennettu puukirkko ja vuotuiset kaksi viikkoa kestäneet markkinat. Zyrjanskojen kautta kulkee Bolšedorohovon ja Teguldetin välinen maantie. Paikallisia elinkeinoja ovat maanviljely ja puunhankinta. Kylässä toimii tielaitos, metsätalous ja leipomo. Palveluihin kuuluvat keskikoulu, lasten taidekoulu ja piirisairaala. ==Lähteet== ==Aiheesta muualla== * Zyrjanskojen kunnan sivusto Luokka:Zyrjanskojen piiri
Samuli Rasilainen

Samuli Rasilainen (s. 21. kesäkuuta 1996 Oulu) on suomalainen entinen jääkiekkomaalivahti. Hän pelasi kaudella 2015–2016 kahdessa ottelussa Espoo Bluesin SM-liigajoukkueessa ja kaudella 2016–2017 Rasilainen pelasi Mestistä konkurssiin ajautuneen Bluesin tilalle perustetussa Espoo Unitedissa, kunnes hän joulukuussa 2016 lopetti pelaajauransa vain 20-vuotiaana keskittyäkseen siviilielämäänsä. Rasilainen saavutti juniorina mm. yhden A-nuorten SM-hopean ja -pronssin. ==Ura== ===Seuraura=== Rasilainen on Oulun Kärppien kasvatti. Hän pelasi juniorina sittemmin Ylivieskan Jääkarhujen ja JHT Kalajoen yhdistelmäjoukkueessa, jonka Rasilainen torjui C-nuorten I-divisioonan mestaruuteen kauden 2011–2012 päätteeksi. Hänellä oli myös sarjan paras torjuntaprosentti (92,0%). Kaudeksi 2012–2013 Rasilainen siirtyi Espoo Bluesin B-nuoriin. Kaudella 2014–2015 hän jakoi varsin tasaisesti seuran A-nuorten torjuntavastuun Christoffer Hernbergin kanssa ja pelasi runkosarjassa 21 ottelua. Pudotuspeleissä Rasilainen jäi ilman peliaikaa. Hän voitti kauden päätteeksi A-nuorten SM-pronssia. Rasilainen edusti Bluesia kauden aikana myös Junior Club World Cupissa. Kaudella 2015–2016 Rasilainen nousi Bluesin SM- liigajoukkueeseen. Hän nousi joukkueen kokoonpanoon liigaotteluun ensimmäisen kerran 16. joulukuuta 2015 Porin Ässiä vastaan, kun Kaapo Kähkönen liittyi alle 20-vuotiaiden maajoukkueen mukaan. Rasilainen sai ottelussa myös ensimmäiset minuuttinsa SM-liigassa, kun Bluesin maalilla aloittanut Christian Engstrand sai ulosajon keihästämisestä ajassa 54.59. Rasilainen sai ottelussa tililleen yhden torjunnan ainoasta häntä kohti tulleesta laukauksesta. Hän pelasi kauden aikana kahdessa ottelussa yhteensä noin 45 minuuttia. Suurimman osan kaudestaan Rasilainen pelasi Bluesin A-nuorissa, jossa hän voitti kauden päätteeksi SM-hopeaa. Rasilainen siirtyi kaudeksi 2016–2017 konkurssiin ajautuneen Bluesin tilalle perustettuun Espoo Unitediin, joka siirtyi pelaamaan Mestistä. Hän vietti alkukauden lähinnä kakkosmaalivahtina Rasmus Tirroselle ja pelasi viisi ottelua, kunnes joulukuussa 2016 Rasilainen päätti lopettaa koko pelaajauransa keskittyäkseen siviilielämäänsä. ===Maajoukkueura=== Rasilainen on pelannut yhden poikien maaottelun. ==Tilastot== Runkosarja Pudotuspelit Kausi Joukkue Liiga O V H T MIN PM NP PMK TP% O V H MIN PM NP PMK TP% 2015–2016 Blues SM-liiga 2 0 0 0 45 1 0 1.33 94,1 - - - - - - - - 2016–2017 Espoo United Mestis 5 240 22 5.50 82,8 - - - - - - - - ==Lähteet== * * ===Viitteet=== Luokka:Suomalaiset jääkiekkomaalivahdit Luokka:Vuonna 1996 syntyneet Luokka:Elävät henkilöt
Pattie Boyd

Patricia Anne ”Pattie” Weston (o.s. Boyd, s. 17. maaliskuuta 1944 Taunton, Somerset, Iso-Britannia) on brittiläinen malli, valokuvaaja ja kirjailija. Hän oli sekä George Harrisonin että Eric Claptonin ensimmäinen vaimo. Boyd meni kolmannen kerran naimisiin 30. huhtikuuta 2015, Rod Westonin kanssa. Boyd julkaisi Wonderful Tonight -nimisen omaelämäkerran elokuussa 2007. Luokka:Brittiläiset mallit Luokka:Brittiläiset valokuvaajat Luokka:Brittiläiset kirjailijat Luokka:Eric Clapton Luokka:Vuonna 1944 syntyneet Luokka:Elävät henkilöt
Aune Innala

Aune Inkeri Innala (vuoteen 1936 Nylund; 12\. heinäkuuta 1906 Tampere – 31. maaliskuuta 1999 Helsinki) oli suomalainen varatuomari, toimistopäällikkö ja kansanedustaja 1951–1962. Aune Innalan vanhemmat olivat kauppias Selim Alarik Nylund ja Hulda Aliina o.s. Ponkala. Hän suoritti ylemmän oikeustutkinnon 1934 ja sai varatuomarin arvon 1937. Innala työskenteli muun muassa Latvian Tampereen-varakonsulaatin sihteerinä 1930–1940, Hämeen lääninhallituksessa 1936–1938, Rakennushallituksen kamreerina 1939–1948 sekä Valtiontalouden tarkastusviraston ylitarkastajana 1948–1962 ja kansliatoimiston toimistopäällikkönä 1962–1969. Innala toimi kokoomuksen kansanedustajana Uudenmaan läänin vaalipiiristä 1951–1954 ja Helsingin kaupungin vaalipiiristä 1954–1962. Hän oli myös kokoomuksen puoluehallituksen jäsen 1957–1958 ja puoluevaltuuston jäsen 1959–1964. ==Teokset== Aune Innala kirjoitti kolme historiateosta. * * * ==Lähteet== Luokka:Kansanedustajat Luokka:Kansallisen Kokoomuksen poliitikot Luokka:Uudenmaan vaalipiiri Luokka:Helsingin vaalipiiri Luokka:Suomalaiset juristit Luokka:Vuonna 1906 syntyneet Luokka:Vuonna 1999 kuolleet
Pekka Linko

Eero Pekka Kristian Linko (11. elokuuta 1930 Helsinki – 14. marraskuuta 2015 Espoo)Kuolinilmoitus, Helsingin Sanomat 20.12.2015, s. C35 oli suomalainen kemisti ja professori. Hän oli vuosina 1976–1995 Teknillisen korkeakoulun elintarviketeknologian (myöh. bioteknologia ja elintarviketeknologia) professori.Pekka Pyykkö: Luettelo Suomen kemian professoreista 1761–2000 == Lähteet == Luokka:Suomalaiset kemistit Luokka:Suomalaiset professorit Luokka:Teknillisen korkeakoulun professorit Luokka:Vuonna 1930 syntyneet Luokka:Vuonna 2015 kuolleet
Johan Falk

Johan Falk on näyttelijä Jakob Eklundin esittämä kuvitteellinen henkilöhahmo. Hän esiintyy Johan Falk -rikoselokuvissa. Falk on ammatiltaan poliisi ja työskentelee Ruotsin poliisin erikoisyksikössä. Luokka:Kuvitteelliset poliisit Luokka:Elokuvahahmot
Samira Makhmalbaf

Samira Makhmalbaf (; s. 15. helmikuuta 1980 Teheran)Samira, Makhmalbaf.com. Viitattu 20.12.2015. on iranilainen elokuvaohjaaja. Isänsä Mohsen Makhmalbafin ammattiin kouluttama esikoistytär löi itsensä läpi jo 17-vuotiaana ohjaamallaan dokumenttielokuvalla Omena (Sib, 1998). Se kertoo fundamentalisti-isän 12-vuotiaista kaksostyttäristä, jotka on suljettu kotiinsa.Cunneen, Joseph: A Cosmopolitan Trio of Films from Iran, France and West Virginia , National Catholic Reporter, 12.3.1999. Vaatii HighBeam- tilauksen. Viitattu 20.12.2015. Sillä hän pääsi Cannesin elokuvajuhlien pääkilpailusarjaan kaikkien aikojen nuorimpana ohjaajana.Huru, Jouko: Samira Makhmalbafia kiinnostaa politiikka, Kansan Uutiset 16.6.2009. Viitattu 20.12.2015. Hänen ensimmäinen näytelmäelokuvansa, Kurdistanin maaseutua kiertävistä opettajista kertova Liitutaulut (Takhté siah, 2000)Ghobadi, Bahman (1969–) , Biographical Encyclopedia of the Modern Middle East and North Africa, Thomson Gale 2008. Vaatii HighBeam-tilauksen. Viitattu 19.12.2015. valittiin Cannesin kilpailusarjaan vuonna 2000. Hänen muita elokuviaan ovat naisten asemaa talebanihallinnon jälkeisessä Kabulissa käsittelevä Kello 5 iltapäivällä (Panj é asr, 2003) ja Two-Legged Horse (Asbe du-pa, 2008), jonka aiheena on kahden pojan välille syntyvä väkivaltainen suhde. Samira Makhmalbaf on käsikirjoittanut useimmat elokuvansa yhdessä isänsä Mohsen Makhmalbafin kanssa. Koko perhe on elokuva-alalla: äiti Marzieh ja pikkusisko Hana ovat myös ohjanneet omia elokuviaan. Isänsä tavoin Samira Makhmalbaf ja hänen elokuvansa ovat Iranin vallanpitäjien ja muiden islam-fundamentalistien epäsuosiossa. Two-Legged Horse -elokuvan kuvaukset keskeytyivät Pohjois- Afganistanissa, kun kuvauspaikalla räjäytettiin pommi ja kuusi kuvausryhmän jäsentä loukkaantui hengenvaarallisesti. Kuvaukset saatettiin loppuun salassa pidetyissä kuvauspaikoissa.Kalle Kirstilä: Henkensä kaupalla, Voima-lehti 9.9.2009. Viitattu 19.12.2015. Samira Makhmalbaf oli yksi vuoden 2009 Sodankylän elokuvajuhlien vieraista.Kajava, Marie: Tukahdutetut äänet, Maailman Kuvalehti / Kumppani 7–8/2009. Viitattu 21.12.2015. ==Lähteet== ==Aiheesta muualla== *Bagh, Peter von: ”Runolla on syvät juuret”, Samira Makhmalbafin haastattelu, Filmihullu 4/2009 Luokka:Vuonna 1980 syntyneet Luokka:Elävät henkilöt Luokka:Iranilaiset elokuvaohjaajat
Flokumafeeni

Flokumafeeni on voimakas rotanmyrkkynä käytetty antikoagulantti. Se on toisen polven 4-hydroksikumariini-johdannainen ja K-vitamiini -antagonisti. Sitä kutsutaan "super-varfariiniksi" sen voimakkuuden takia sekä sen vuoksi, että sillä on ominaisuutena kertyä myrkkyä saaneen organismin elimistöön. Flokumafeeni on hajuton, väritön-kermanvärinen kiteinen kiinteä aine. Se vaikuttaa nieltynä ja ihon läpi. Se on kertamyrkky ja yksi syöntikerta riittää surmaamaan jyrsijän.Rottien ja hiirien torjunta Tukes Suomessa aine on vain ammattikäyttöön ja sitä myydään tuotenimellä Storm®Storm®-hiirille ja rotille Se kehitettiin 1984 Shell International Chemical:in laboratoriossa.Flocoumafen A new anticoagulant rodenticide == Toksisuus == Useimmille jyrsijälaeille on 1 mg/kg, mutta se voi vaihdella eri lajien välillä 0.12 mg/kg: Kenttämyyrä; 10 mg/kg Okahiiri. Koirille 0.075–0.25 mg/kg. == Vasta-aine == Antidoottina eli vastamyrkkynä annetaan K1-vitamiinia. == Lähteet == == Aiheesta muualla == * Flokumafeeni ICSC kemikaalikortti *PubChem: Flocoumafen *Kyoto Encyclopedia of Genes and Genomes (KEGG): Flocoumafen *ChemBlink: Flocoumafen Luokka:K-vitamiinin antagonistit Luokka:Jyrsijöiden torjunta-aineet
Microsoft Lumia 640

Microsoft Lumia 640 on Microsoft Mobilen keskihintainen Lumia-älypuhelin. Se on Lumia 630 ja 635- mallien seuraaja. Siinä on 8 megapikselin kamera, 5 tuuman HD-näyttö, 8 gigatavua tallennustilaa, 1 gigatavu RAM-muistia sekä Qualcomm Snapdragon 400 -suoritin. Puhelin on saatavana sinisenä, oranssina, mustana sekä valkoisena.http://www.microsoft.com/fi- fi/laitteet/puhelimet/lumia640-lte/tuoteseloste/#head_the-essentials Microsoft on kertonut tuovansa Windows 10-päivityksen puhelimeen.http://www.microsoft.com/fi-fi/laitteet/windows10/ Puhelin julkaistiin 2. maaliskuuta 2015. == Katso myös == * Microsoft Lumia == Lähteet == *http://www.microsoft.com/fi- fi/laitteet/puhelimet/lumia640-lte/tuoteseloste/ === Viitteet === == Aiheesta muualla == * http://www.microsoft.com/fi-fi/laitteet/puhelimet/lumia640-lte/ 640 Luokka:Vuoden 2015 matkapuhelimet Luokka:Windows Phone -pohjaiset laitteet
Johan Falk (elokuvasarja)

Johan Falk on ruotsalainen 20-osainen elokuvasarja, joka kertoo Ruotsin poliisin erikoisyksikössä työskentelevän Johan Falkin elämästä. Falkia esittää Jakob Eklund. Vuosien 2009–2013 elokuvat perustuvat Ruotsin poliisin tietolähteen Peter Rätzin elämään. Elokuvissa poliisin tietolähteenä on Frank Wagner (Joel Kinnaman). Muissa pääosissa nähdään muun muassa Jens Hultén, Mikael Tornving ja Meliz Karlge. Elokuvasarjaa on Ruotsin televisiossa esittänyt TV4-kanava, joka on ollut myös mukana tuotannossa. Suomessa MTV3 on esittänyt elokuvasarjaa. == Elokuvat == === Ensimmäiset elokuvat (1999–2003) === # Surmanjahti (Noll Tolerans) (1999) # Henkivartijat (2001) # Kolmas aalto (2003) === Elokuvasarja === ==== Ensimmäinen kausi (2009) ==== # Erikoisyksikkö # Aseveljet (Vapenbröder) # National Target # Leo Gaut # Operaatio Satakieli (Operation Näktergal) # Lainsuojattomat (De fredlösa) ==== Toinen kausi (2012–2013) ==== # Pelin säännöt (Spelets regler) (2012) # 107 patrioottia (2012) # Kaikkien ryöstöjen äiti (2012) # Organisaatio Karayan (2012) # Soluttautuja (2012) # Koodinimi Lisa (Kodnamn Lisa) (2013) ==== Kolmas kausi (2015) ==== # Ojasta allikkoon (Ur askan i elden) # Hiljaista diplomatiaa (Tyst diplomati) # Veritimantit (Blodsdiamanter) # Teljetty (Lockdown) # Päätös (Slutet)'' == Aiheesta muualla == * Johan Falk -elokuvat Internet Movie Databasessa (IMDb.com) Luokka:Ruotsalaiset elokuvat
Jakob Eklund

Jakob Anders Eklund on ruotsalainen näyttelijä. Hän on näytellyt useissa elokuvissa ja televisiosarjoissa, kuten pääroolia Johan Falk -elokuvasarjan kaikissa 20 osassa. Lisäksi hän näytteli yhtä päärooleista Wallander- elokuvassa Jokeri. == Johan Falk -elokuvat == Jakob Eklund näyttelee Johan Falk -elokuvissa Ruotsin poliisin erikoisyksikössä työskentelevää Johan Falkia. === Ensimmäiset elokuvat === * Surmanjahti (1999) * Henkivartijat (2001) * Kolmas aalto (2003) === Elokuvasarja === # Erikoisyksikkö # Aseveljet (Vapenbröder) # National Target # Leo Gaut # Operaatio Satakieli (Operation Näkterga) # Lainsuojattomat (De fredlösa) # Pelin säännöt (Spelets regler) (2012) # 107 patrioottia (2012) # Kaikkien ryöstöjen äiti (2012) # Organisaatio Karayan (2012) # Soluttautuja (2012) # Koodinimi Lisa (Kodnamn Lisa) (2013) # Ojasta allikkoon (Ur askan i elden) # Hiljaista diplomatiaa (Tyst diplomati) # Veritimantit (Blodsdiamanter) # Suljettu (Lockdown) # Päätös (Slutet) == Yksityiselämä == Jakob Eklund on naimisissa näyttelijä Marie Richardsonin kanssa. Heillä on kaksi lasta, Klara (s. 1995) ja Leon (s. 2000). Lisäksi Eklundilla Tove-tytär (s. 1980) aiemmasta suhteesta. == Lähteet == Luokka:Ruotsalaiset näyttelijät Luokka:Vuonna 1962 syntyneet Luokka:Elävät henkilöt
Juhani Wirilander

Heikki Juhani Wirilander (30. marraskuuta 1935 Mikkeli – 4. joulukuuta 2015 Helsinki)Kuolinilmoitus, Helsingin Sanomat 20.12.2015 s. C 33 oli suomalainen oikeustieteilijä, joka väitteli oikeustieteen tohtoriksi 1979 aiheenaan Rasitteesta maankäyttömääräyksenä. Helsingin yliopiston oikeustieteellisessä tiedekunnassa Juhani Wirilander työskenteli 1965–1980 useissa eri tehtävissä, esimerkiksi kirjastonhoitajana, assistenttina, vt. apulaisprofessorina ja vt. professorina. Siviilioikeuden professorina hän työskenteli vuosina 1983–1990Helsingin yliopiston opettaja- ja virkamiesluettelo ja Oikeustieteellisen tiedekunnan kirjaston kirjastonhoitajana 1966–1981Tiedekuntakirjaston virkamiesluettelo Juhani Wirilander ehti pitkän työuransa aikana toimia niin yliopiston tutkijana ja opettajana kuin oikeuslaitoksen tuomarina. Wirilander on ensimmäinen henkilö, joka toimi tuomarin virassa Suomen kummassakin ylimmässä tuomioistuimessa. Vuosina 1980–1982 Juhani Wirilander toimi korkeimman hallinto-oikeuden ylimääräisenä hallintoneuvoksena ja vuonna 1990 hänet nimitettiin korkeimman oikeuden vakinaiseksi jäseneksi, oikeusneuvokseksi. Tästä virasta hän jäi eläkkeelle vuonna 2000. Juhani Wirilanderilla oli työuransa eri vaiheissa monia luottamustehtäviä muun muassa keskeisissä lakimiesjärjestöissä, ja häntä käytettiin asiantuntijana eri toimikunnissa ja komiteoissa. Wirilanderin laaja asiantuntemus ja työpanos oli ratkaisevassa asemassa kahta oikeustieteen suurhanketta, oikeudellisen kirjallisuuden luettelo Bibliographia Iuridica Fennicaa ja oikeustietosanakirja Encyclopædia Iuridica Fennicaa toteutettaessa. == Lähteet == Luokka:Suomalaiset oikeustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1935 syntyneet Luokka:Vuonna 2015 kuolleet
Torkkeli

Torkkeli tarkoittaa seuraavia * Torkkeli, etunimi ** Torkkeli Knuutinpoika, Torgels Knutsson (k. 1306), ruotsalainen valtaneuvos ja marski, Viipurin linnan perustaja * Torkkeli, lakkautettu liikennepaikka Orivedellä rataosalla Tampere–Jyväskylä * Iso Torkkelinjärvi, järvi Orivedellä * Pikku-Torkkeli, lampi Orivedellä ==Sukunimi== Seuraavien merkittävien suomalaisten sukunimi on Torkkeli * Jorma Torkkeli (s. 1954), jääkiekkoilija * Markku Torkkeli (s. 1943), koripalloilija * Marko Torkkeli (s. 1974), tekniikan tohtori, professori * Tiina Torkkeli (s. 1969), kuvanveistäjä ja kuvataiteilija * Tommi Torkkeli (s. 1976), jalkapalloilija * Veikko Torkkeli (s. 1950), jääkiekkoilija ja jääpalloilija * Toivo Torkkeli (s. 1936, k. 2014), nyrkkeilijä ===Kuvitteelliset henkilöt=== * kauppias Iisakki Torkkeli, Luettelo Pekko Aikamiespoika -elokuvasarjan hahmo ==Katso myös== *Torkkel == Lähteet == Luokka:Luettelot henkilöistä sukunimen mukaan
Donggutuon löytöpaikka

Donggutuon löytöpaikka (, ) on arkeologinen kohde Kiinassa Hebein maakunnan Yangyuanin piirikunnassa, Donggutuon kylän lähellä. Samannimiset kohde ja kylä sijaitsevat Nihewanin altaassa, joka on paleoliittisten kohteiden otollinen löytöalue. Donggutuon kylässä sijaitsee alueen tutkimuskeskus (Nihewan Apeman Station). == Kohde == Tämä arkeologinen ja geologinen kohde sijaitsee neljä kilometriä etelään Nihewanin kylästä. Se on ehkä eniten tutkittu kohde Nihewanin altaan alueella. Altaan sedimenttien paksuus on täällä yli 40 metriä, josta altaan yläosaan on viime jääkauden aikana kerrostunut viisi metriä paksu lössikerros. Eläinten fossiileja ja ihmisen toiminnan jäänteitä sisältävä kerrostuma sijaitsee 40 metrin syvyydessä ja se on 3–5 metriä paksu. Tutkittavaa aluetta on noin 40 000 m². == Tutkimushistoria == Kohde löytyi vuonna 1981 ja se ajoitettiin seuraavana vuonna. Siellä on suoritettu viisi erillistä kaivausta vuosina 1981–1985. Kohdetta on tutkittu myös vuosina 1991, 1992, 1997, 2000 ja 2001. Koska se on hyvin vanha kohde, tutkitaan sitä intensiivisesti. Tarkoituksena on selvittää, millainen oli ensimmäisen ihmisen elämä Kiinassa. == Löytöaineisto == Artefakteja on löytynyt viidestä eri kerrostumasta. Ylimmät kolme löytökerrosta ovat muodostuneet siltin ja hiekan sekaiseen maahan. Toiseksi alin kerrostuma muodostui rantakivien väliin silttiseen hiekkaan. Alin kerrostuma on hiekkaisessa siltissä. Nämä maakerrokset viittaavat veden jatkuvaan läsnäoloon ja paikalla tiedetäänkin olleen muinainen järvi. Kiviesineet ovat työstettyjen kivien ytimiä, iskukiviä, säleitä ja muotoiluja kiviä. Kiviesineitä ja eläinten fossiileja on löytynyt yhteensä lähes 2 500\. Kiviesineiden työstämistapaa on kutsuttu Donggutuon kulttuuriksi ja niiden halkaisijan keskikoko vaihtelee 20–50 millimetriin. Työkalut valmistettiin tällä samaisella löytöpaikalla. Artefaktien löytökerrostuma on ajoitettu paleomagnetostratigrafian avulla noin 1,1 miljoonaa vuotta vanhaksi, koska sen katsotaan sijaitsevan Jaramillon paleomagneettisen kauden alapuolella. == Katso myös == * Luettelo paleoliittisista kohteista Kiinassa * Nihewanin altaan paleoliittiset kohteet == Lähteet == Luokka:Paleoliittiset kohteet Kiinassa Luokka:Hebei
Suomenlinna (kaupunginosa)

Suomenlinna () on Helsingin kylämäinen kaupunginosa, jossa asuu noin 700 henkeä. Sen tunnetuin osa on Suomenlinnan merilinnoitus. Kaupunginosajaossa Suomenlinna muodostaa oman kaupunginosansa, mutta piirijaossa Suomenlinna on Ullanlinnan peruspiirin osa-alue. Suomenlinnan kaupunginosa muodostuu kahdeksasta saaresta, joista Kustaanmiekka, Susisaari, Iso Mustasaari, Pikku Mustasaari ja Länsi-Mustasaari ovat joko sillan tai maakannaksen ansiosta yhteydessä toisiinsa. Susisaaren ja Kustaanmiekan välillä aikoinaan ollut salmi on täytetty. Näiden saarten muodostaman ryhmän itäpuolitse kulkee Kustaanmiekan salmi ja länsipuolitse Särkänsalmi, jotka ovat tärkeimmät avomereltä Helsingin Kruunuvuorenselälle ja Eteläsatamaan johtavat laivaväylät. Suomenlinnan kaupunginosaan kuuluvat myös Särkkä, Lonna ja Pormestarinluodot. Suomenlinnan maapinta-ala on 2,21 neliökilometriä, ja työpaikkoja Suomenlinnassa oli vuoden 2017 lopussa 446 henkilölle. Suomenlinnassa on noin 350 asuntoa, joista valtio omistaa noin 330 ja niitä vuokraa Suomenlinnan hoitokunta. Helsingin kaupunki omistaa noin 10 vuokra- asuntoa ja noin 10 taloa on yksityisomistuksessa. Suomenlinnan kaduilla ei ole nimiä. Postiosoitteet muodostuvat kutakin saarta tarkoittavasta kirjaimesta (A=Kustaanmiekka, B=Susisaari, C=Iso Mustasaari, D=Pikku-Mustasaari ja E=Länsi-Mustasaari) sekä talon numerosta, johon mahdollisesti liittyy porraskäytävää osoittava kirjain. Esimerkiksi C 83 on C-saarella eli Isossa Mustasaaressa talo numero 83 (ks. kartta: ). Lisäksi käytetään normaalisti rapun ja asunnon numeroa. Suomenlinnan postinumero on 00190. == Lähteet == *
Polaris (Chisun albumi)

Polaris on Chisun neljäs studioalbumi. Albumi julkaistiin 2. lokakuuta 2015, ja se nousi ensimmäisellä viikollaan Suomen virallisen listan toiselle sijalle. == Kappaleet == Sävellys, sanoitus ja sovitus: Chisu. # # # # # # # # # # # == Muusikot == * Jussi Jaakonaho – kitara * Seppo Salmi – kitara * Tero Palo – bassokitara * Mikko Pöyhönen – rummut * Emilia Takayama – kosketinsoittimet * Ylioppilaskunnan laulajat – kuoro == Arvostelut == * Desibeli.net: Desibeli.net * Helsingin Sanomat: Helsingin Sanomat * Rumba: 8.5/10Rumba * Soundi: Soundi == Listasijoitukset == Kappale Lataus- lista Radiosoitto- lista Ihana #3 #1 == Aiheesta muualla == * Polaris discogs.com -sivustolla == Lähteet == Luokka:Vuoden 2015 albumit Luokka:Chisun albumit
Torkkel

Torkkel on seuraavien henkilöiden sukunimi: * Kari Torkkel (s. 1947), jääkiekkoilija * Olli Torkkel (s. 1971), sirkustaiteilija ja telinevoimistelija ==Katso myös== *Torkkeli
M-Hydroksiasetofenoni

m-Hydroksiasetofenoni eli 3-hydroksiasetofenoni (C8H8O2) on aromaattinen fenoleihin ja ketoneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä valmistettaessa esimerkiksi lääkeaineita. m-Hydroksiasetofenonin isomeereja ovat o- ja p-hydroksiasetofenonit. == Ominaisuudet ja esiintyminen luonnossa == Huoneenlämpötilassa m-hydroksiasetofenoni on valkoista kiteistä ainetta. Se liukenee hieman kuumaan veteen ja paremmin moniin orgaanisiin liuottimiin esimerkiksi etanoliin, halogenoituihin hiilivetyihin ja aromaattisiin hiilivetyihin. Yhdiste on heikko happo ja sen pKa-arvo on 6,59. m-Hydroksiasetofenoni on komponentti kanadanmajavan erittämässä hausteessa ja toimii yhtenä aktiivisista feromoneista hausteessa. Ainetta muodostuu myös robustakahvin papuihin voimakkaan paahdon aikana ja pitoisuus on tyypillisesti 0,4-0,5 ppm. == Valmistus ja käyttö == m-Hydroksiasetofenonin synteesin lähtöaine on m-aminoasetofenoni. Tästä yhdisteestä muodostetaan diatsoniumsuola, joka hydrolysoidaan m-hydroksiasetofenoniksi. m-Hydroksiasetofenonia käytetään lähtöaineena orgaanisen kemian synteeseissä. Siitä valmistetaan muun muassa fenoprofeenia, etilefriiniä, norfenefriiniä ja pyriminobaakki-metyyliä. == Lähteet == == Aiheesta muualla == *Pherobase: Semiochemical - 3-acetylphenol *ChemBlink: 3'-Hydroxyacetophenone Luokka:Aromaattiset ketonit Luokka:Fenolit
Anja Sirkiä

Anja-Leena Johanna Sirkiä o.s. Linkomies (20. toukokuuta 1920 Turku – 29. marraskuuta 2015 Helsinki) oli suomalainen kotitalousopettaja, toimittaja ja kirjailija.Kuolinilmoitus, Helsingin Sanomat 20.12.2015 s. C 33 Hän toimitti ja suomensi lukuisia ruoka-aiheisia kirjoja. == Lähteet == Luokka:Suomalaiset toimittajat Luokka:Suomalaiset tietokirjailijat Luokka:Vuonna 1920 syntyneet Luokka:Vuonna 2015 kuolleet
Roivas

Roivas on muun muassa seuraavien henkilöiden sukunimi: * Aija Roivas, säveltäjä, sanoittaja, muusikko ja radiotoimittaja * Kati Roivas, suomalainen maastohiihtäjä * Lauri Roivas (1683–1750), talonpoikaispäällikkö ==Katso myös== * Taavi Rõivas, virolainen poliitikko ja pääministeri
Stenholm

Stenholm on muun muassa seuraavien henkilöiden sukunimi: * Hjalmar Stenholm (1887–1955), suomalainen kuvanveistäjä ja muotokuvamaalari * Niko Stenholm (s. 1990), suomalainen futsalpelaaja * Stig Stenholm (1939–2017), suomalainen teoreettinen fyysikko * Arthur Saarmaa, ent. Stenholm (1892–1971), suomalainen jääkärieversti ja sähköinsinööri ==Katso myös== * Kivisaari, ruots. Stenholmen, saari Helsingin edustalla
Suomi-sarjan kausi 2012–2013

Kausi 2012–2013 oli jääkiekon Suomi-sarjan 14. kausi. Mestaruuden voitti RoKi. ==Alkusarja== Lohkojen kolme parasta loppusarjaan, 4. ja 5. sijoittuneet loppusarjan karsintaan. Muut joukkueet alempaan jatkosarjaan. ===Lohko 1=== ===Lohko 2=== ===Lohko 3=== ==Karsinta loppusarjaan== ==Alempi jatkosarja== Lohkojen voittajat seuraavaksi kaudeksi Suomi-sarjaan, 2. sijoittuneet Suomi- sarjan karsintaan. Muut joukkueet II-divisioonaan seuraavaksi kaudeksi. ===Lohko 1=== Ottelu YJK-TIHC keskeytettiin.Ottelupöytäkirja YJK-TIHC ===Lohko 2=== ===Lohko 3=== ==Loppusarja== RoKi, PYRY ja KeuPa HT Mestis-karsintaan. ==Karsinta Suomi-sarjaan== Kaksi parasta seuraavaksi kaudeksi Suomi-sarjaan, 3. sijoittunut pelasi II-divisioonan mestaria vastaan sarjapaikasta. Muut joukkueet II-divisioonaan seuraavaksi kaudeksi. ==Lähteet== *Suomen Jääkiekkoliitto: Näin pelataan kaudella 2012-2013 *Tilastohistoria, Suomen Jääkiekkoliitto *Hockey archives Viitattu 20.12.2015. *Eurohockey.com Viitattu 20.12.2015. ===Viitteet=== 2012–2013 Luokka:Jääkiekkosarjojen kausi 2012–2013
Kivisaari (Helsinki)

Kivisaari () on saari Helsingissä Vuosaaren edustalla, noin kilometrin päässä Vuosaaresta. Saarella toimi vuoteen 2023 saakka Helsingin seurakuntien kesäkoti ja leirikeskus.Vuosaaren nuoret Seurakuntayhtymä on vuokrannut saaren FRS Finland Oy:lle, ja saari avautui yleiseen matkailukäyttöön 20. kesäkuuta 2024. Kivisaaren vieressä on Karhusaari, ja ne yhdistää toisiinsa silta. Niiden yhteinen pinta-ala on viisi hehtaaria.Laajaranta.fi Saaren päärakennus on K.E. ”Kalle” Kontron vuonna 1918 rakennuttama jugendtyylinen huvila Merilinna, joka on Eliel Saarisen piirtämä ja suojeltuVuosaari.fi . Rakennuksessa on kesäisin vuokrattavia majoitustiloja ja siinä toimii myös Theron Groupin operoima ravintola. Helsingistä Kivisaareen on osana itäistä saaristoreittiä kesäisin laivayhteys kolme kertaa päivässä. Saaren eteläpuolella olevaan viesraslaituriin voi myös rantautua lyhytaikaisesti omalla veneellä päivittäin klo 10–20 välillä. Laituriin kiinnittäytyminen on maksullista. Saaren itäpuolella on neljä luotoa, jotka ovat luonnonsuojelualuetta ja niihin rantautuminen on kielletty elokuun puoliväliin asti. Alue on linnuston perusteella rauhoitettu neljän luodon ja niitä ympäröivän vesialueen muodostama kokonaisuus. ==Lähteet== ==Kirjallisuutta== * == Aiheesta muualla == *Rantaniityn suojelupäätös Luokka:Helsingin saaret Luokka:Vuosaari
Juha Kainulainen

Juha Niilo Taavi KainulainenKuolinilmoitus, Helsingin Sanomat 20.12.2015 s. C 36 (18. kesäkuuta 1940 Turku – 26. marraskuuta 2015 Kauniainen) oli suomalainen sotilas, arvoltaan kenraaliluutnantti. Kainulainen valmistui ylioppilaaksi Turun Klassillisesta Lyseosta vuonna 1959. Hän suoritti kadettikoulun 1960–1962 ja valmistui tykistöupseeriksi Hämeenlinnan jääkäripatteristoon. Vuosina 1968–1971 Kainulainen opiskeli sotakorkeakoulussa teknisellä opintolinjalla, minkä jälkeen hän työskenteli Tykistökoulussa, Koeampumalaitoksessa ja Puolustusvoimien ATK-laitoksessa. Pääesikunnassa hän palveli vuosina 1985–1988 ja 1991–2000. Kainulainen jäi eläkkeelle vuonna 2000 kenraaliluutnanttina pääesikunnan maavoimapäällikön ja materiaalikeskuksen johtajan viroista.Suomen Moottoriveneklubi Hänen seuraajakseen maavoimapäälliköksi tuli kenraalimajuri Kari Rimpi.Puolustusministeriön tiedote: Puolustusvoimien maavoimapäällikkö vaihtuu == Lähteet == Luokka:Suomalaiset kenraalit Luokka:Vuonna 1940 syntyneet Luokka:Vuonna 2015 kuolleet
Ranger (yhtye)

Ranger on helsinkiläinen vuonna 2009 perustettu metalliyhtye. Yhtyeen perusti laulaja-basisti Dimi Pontiac. Yhtyeen musiikissa on vaikutteita speed, thrash ja heavy metalista. Elokuussa 2014 yhtye kiinnitettiin Spinefarm Recordsille. Yhtyeen esikoisalbumi Where Evil Dwells julkaistiin vuonna 2015. Toinen albumi, Speed & Violence julkaistiin 2. joulukuuta 2016. == Diskografia == ;Studioalbumit * * * EP:t * * ;Kokoelma-albumit * ;Demot * * * ;Singlet * ”Storm of Power” (2015) * ”Lethal Force” (2016) * ”Move It” (2017) * ”Trivago” (2019) * ”String” (2019) * ”Third World Strong” (2021) * ”Right Back” (2022) * ”Hot an Ready” (2022) == Lähteet == == Aiheesta muualla == * Luokka:Suomalaiset thrash metal -yhtyeet Luokka:Speed metal -yhtyeet
Royal Greenland

Royal Greenland A/S on grönlantilainen kalastusyritys. Se irtautui Kalaallit Niuerfiat-yhtiöstä vuonna 1990, säilyen täysin Grönlannin hallinnon omistuksessa. Yritys toimii monessa grönlantilaisessa kaupungissa ja kylässä, joissa sillä on 46 tehdasta ja jalostamoa sekä 10 kalastusalusta. == Historia == Royal Greenland A/S:n edeltäjä Den Kongelige Grønlandske Handel perustettiin vuonna 1774 Tanska-Norjan valtionyhtiöksi, jonka vastuulla oli tanskalaisten siirtokuntien ja Grönlannin-kaupan hallinnointi. Yhtiö siirtyi Grönlannin hallituksen omistukseen vuonna 1979. Ensiksi se sai nimen "Kalaallit Niuerfiat", yrityksen kalastustoiminta alkoi nimellä Royal Greenland A/S yhtiön irtautuessa vuonna 1990. == Lähteet == Luokka:Tanskalaiset yritykset
Where Evil Dwells

__NOTOC__ Where Evil Dwells on suomalaisen speed metal -yhtye Rangerin esikoisalbumi. Se julkaistiin 13. maaliskuuta 2015 levymerkillä Spinefarm Records. Albumi nousi Suomen virallisen listan sijalle 13. Albumilta julkaistiin single ”Storm of Power”, josta kuvattiin myös musiikkivideo. == Kappaleet == # # # # # # # == Kokoonpano == * Dimi Pontiac – laulu, bassokitara * Ville Valtonen – kitara * Mikael Haavisto – kitara * Miko Sipilä – rummut === Tuotanto === * Tapio Lepistö – äänittäjä, miksaaja * Saku Tamminen – äänittäjä, miksaaja * Jaakko Viitalähde – masteroija * Emma Grönqvist – valokuvat * Samu Salovaara – kansikuva, layout, logo == Arvostelut == * Imperiumi.net: Imperiumi.net * Inferno: Väsymätön ja karismaattinen viiden tähden levy – arviossa Ranger Viitattu 23.12.2022. * Kaaoszine.fi: Kaaoszine.fi * Pitchfork Media: 7.3/10Pitchfork Media == Aiheesta muualla == * * == Lähteet == Luokka:Vuoden 2015 esikoisalbumit Luokka:Rangerin albumit
Pentti Alonen

Pentti Johannes Alonen (15. syyskuuta 1925 Janakkala – 28. marraskuuta 2017 Hämeenlinna) oli suomalainen alppihiihtäjä. 15-vuotiaana alppihiihdon aloittanut Alonen oli lajin suomalaistähti 1940- ja 1950-luvuilla ja samalla alppihiihdon pioneereja Suomessa. Hän edusti Suomea kolmissa talviolympialaisissa ja kaksissa MM- kilpailuissa.http://www.hameensanomat.fi/uutiset/urheilu/176042-pentti-alonen- suomalaiseen-alppihiihdon-kultatuoliin Alonen oli Suomen ensimmäinen alppihiihdon olympiaedustaja yhdessä Aimo Vartiaisen kanssa. Olympiatasolla ”Pena” Alonen sijoittui Sankt Moritzissa 1948 syöksylaskussa 39:nneksi, pujottelussa 32:nneksi ja alppiyhdistetyssä 28:nneksi, joka oli hänen uransa paras sijoitus olympiakisoissa. Oslossa 1952 Alonen oli syöksylaskussa 44:s, suurpujottelussa 31:nen, ja pujottelussa hän oli ensimmäisellä kierroksella 51:nen karsiutuen toiselta kierrokselta. Cortina d’Ampezzossa 1956 hänet hylättiin syöksylaskussa ja pujottelussa, ja suurpujottelussa hän oli 42:nen.Olympics at Sports-Reference.com Alonen voitti pujottelun Suomen- mestaruuden vuosina 1947–1950, 1952–1955 ja 1958. Alosen veli Pekka Alonen oli myös alppihiihtäjä, joka sijoittui Oslon talviolympialaisissa 1952 pujottelussa 14:nneksi. Tulos pysyi suomalaisten alppihiihtäjien parhaana olympiasijoituksena yli neljän vuosikymmenen ajan. == Lähteet == * Pentti Alonen Bio, Stats and Results Olympics at Sports-Reference.com === Viitteet === == Aiheesta muualla == *Pentti Alosen muistokirjoitus Helsingin Sanomissa Luokka:Suomalaiset alppihiihtäjät Luokka:Vuonna 1925 syntyneet Luokka:Vuonna 2017 kuolleet
Skull Splitting Metal!

Skull Splitting Metal! on suomalaisen speed metal -yhtye Rangerin kokoelma- albumi. Se koostuu yhtyeen kolmen varhaisen demon sekä kahden EP-levyn kappaleista. Kappale ”Touch of Death” on ennenjulkaisematon kappale. == Kappaleet == # # # # # # # # # # # # # # # # == Arvostelut == * Soundi: Soundi * The Metal Crypt: 4.25/5The Metal Crypt == Aiheesta muualla == * * == Lähteet == Luokka:Vuoden 2014 kokoelma-albumit Luokka:Rangerin albumit
Storm of Power

Storm of Power on suomalaisen speed metal -yhtye Rangerin ainoa singlejulkaisu yhtyeen esikoisalbumilta Where Evil Dwells. Single julkaistiin 7" vinyylinä, ja siitä julkaistiin rajoitettu 300:n kappaleen painos. == Kappaleet == ;A-puoli # ;B-puoli # == Aiheesta muualla == * Luokka:Vuoden 2015 kappaleet Luokka:Rangerin kappaleet
In Levitating Secret Dreams

In Levitating Secret Dreams on suomalaisen rockyhtye Jess and the Ancient Onesin single, joka julkaistiin yhtyeen toiselta studioalbumilta Second Psychedelic Coming: The Aquarius Tapes. Se julkaistiin 7" vinyylinä rajoitettuna 500:n kappaleen painoksena. Kappale on kunnianosoitus LSD:n keksijälle Albert Hofmannille. == Kappaleet == ;A-puoli # ;B-puoli # * Dead in the Saddle == Kokoonpano == * Jess – laulu * Thomas Corpse – kitara, taustalaulu * Thomas Fiend – kitara * Fast Jake – bassokitara * Jussuf – rummut, lyömäsoittimet * Abraham – kosketinsoitin \+ * Nana T. – taustalaulu === Tuotanto === * Thomas Corpse – tuottaja, design * Jari "Tupi" Tuomainen* – äänittäjä * Jaime Gomez Arellano – miksaaja, masteroija * Jarkko Pietarinen – valokuvat * Jari Nieminen – design, layout == Aiheesta muualla == * In Levitating Secret Dreams discogs.com -sivustolla == Lähteet == Luokka:Vuoden 2015 kappaleet Luokka:Jess and the Ancient Onesin kappaleet
Daniel Carr

Daniel Carr (s. 1. marraskuuta 1991 Sherwood Park, Alberta, Kanada) on kanadalainen jääkiekkoilija, joka pelaa NLA-seura HC Luganossa. == Ura == Carr pelasi neljän kauden ajan NCAA-joukkue Union Collegessa vuosina 2010–2014. Hän pelasi yliopistosarjassa yhteensä 160 ottelua, joissa teki 78 maalia ja 79 syöttöpistettä eli yhteensä 157 tehopistettä. Lisäksi hänelle kertyi 112 rangaistusminuuttia. Ensimmäisellä kaudellaan NCAA:ssa Carr pelasi 40 ottelua, joissa teki 20 maalia ja oli joukkueensa paras maalintekijä. Hän voitti yliopistosarjan mestaruuden kahdesti vuosina 2011–2012 ja 2012–2013. Viimeisellä kaudellaan 2013–2014 Carr tuli valituksi ensimmäiseen tähdistöön. Yliopistokauden päätyttyä huhtikuussa 2014 varaamattomaksi pelaajaksi jäänyt Carr teki kaksivuotisen tulokassopimuksen NHL-seura Montreal Canadiensin kanssa. Syyskuisen harjoitusleirin jälkeen hänet lähetettiin AHL-farmiseura Hamilton Bulldogsiin. Carr pelasi ensimmäisen ammattilaiskautensa 2014–2015 kokonaan Bulldogsissa, jossa teki 76 ottelussa, 39 tehopistettä. Hän oli 24 osumallaan liigan eniten maaleja tehnyt tulokaspelaaja. Helmikuussa Carr valittiin kuukauden parhaaksi tulokkaaksi. Kauden 2015–2016 aluksi Carr lähetettiin Canadiensin uuteen farmiseuraan St. John's IceCapsiin. Marraskuun lopulla hänet nostettiin ensimmäisen kerran NHL-kokoonpanoon. Hän iski ensimmäisen maalin ensimmäisen ottelunsa ensimmäisessä vaihdossa. 15\. tammikuuta 2016 Carr lähetettiin takaisin AHL:ään, josta hänet nostettiin kuitenkin jo kuuden päivän päästä takaisin Canadiensiin. == Tilastot == 2010–2011 Union College NCAA 40 20 15 35 28 – – – – – 2011–2012 Union College NCAA 41 20 20 40 30 – – – – – 2012–2013 Union College NCAA 40 16 16 32 26 – – – – – 2013–2014 Union College NCAA 39 22 28 50 28 – – – – – 2014–2015 Hamilton Bulldogs AHL 76 24 15 39 21 – – – – – 2015–2016 St. John’s IceCaps AHL 24 10 11 21 10 – – – – – Montreal Canadiens NHL 23 6 3 9 8 – – – – – 2016–2017 Montreal Canadiens NHL 33 2 7 9 6 – – – – – St. John’s IceCaps AHL 19 6 5 11 2 – – – – – 2017–2018 Montreal Canadiens NHL 38 6 10 16 8 – – – – – Laval Rocket AHL 20 11 8 19 14 – – – – – 2018–2019 Chicago Wolves AHL 52 30 41 71 10 15 5 7 12 0 Vegas Golden Knights NHL 6 1 0 1 0 – – – – – 2019–2020 Milwaukee Admirals AHL 47 23 27 50 20 – – – – – Nashville Predators NHL 11 1 0 1 4 – – – – – 2020–2021 HC Lugano NLA 8 4 4 8 4 – – – – – Washington Capitals NHL 6 0 1 1 2 1 0 0 0 2 6 kausi yhteensä NHL 117 16 21 37 28 1 0 0 0 2 6 kautta yhteensä AHL 238 104 107 211 77 15 5 7 12 0 == Lähteet == * * * === Viitteet === Luokka:Kanadalaiset jääkiekkoilijat Luokka:Vuonna 1991 syntyneet Luokka:Elävät henkilöt
Shock Skull

Shock Skull on suomalaisen speed metal -yhtye Rangerin EP-levy, joka julkaistiin 4. heinäkuuta 2014. Albumista julkaistiin rajoitetut 500:n kappaleen painokset sinisenä ja vihreänä vinyylilevynä, joista molemmat sisältävät julisteen. == Kappaleet == ;A-puoli # ;B-puoli # == Kokoonpano == * Dimi – laulu, bassokitara * Jaakko – kitara * Mikael Haavisto – kitara * Miko – rummut \+ * Samu Salovaara – grafiikka == Arvostelut == * Imperiumi.net: Imperiumi.net == Aiheesta muualla == * * == Lähteet == Luokka:Vuoden 2014 EP:t Luokka:Rangerin albumit
Arvot mekin ansaitsemme

Arvot mekin ansaitsemme. Kansakunta, demokratia ja tasa-arvo on Tiina Rosenbergin kirja vuodelta 2014. == Lähteet == == Aiheesta muualla == * Abdulkarim, Maryan: Rasistinen Suomi oli ikävä yllätys. Kansan Uutiset 28.9.2014. * Herkman, Juha: Taideyliopiston rehtori tekee pamfletissaan diagnoosia Euroopan ja Suomen tilasta. Helsingin sanomat 18.9.2014. * Pikkarainen, Juha: Arvot mekin ansaitsemme. Yle Lappi 14.10.2014. * Tossavainen, Jouni: Arvot mekin ansaitsemme . Keskisuomalainen 16.9.2014. * Radio Helsingin vaalikahvit. Luokka:Suomalaiset politiikan tietokirjat Luokka:Vuoden 2014 kirjat
Knights of Darkness

Knights of Darkness on suomalaisen speed metal -yhtye Rangerin EP-levy, joka julkaistiin 6. syyskuuta 2013. Albumista julkaistiin rajoitettu 1000:n kappaleen painos.' == Kappaleet == ;A-puoli # # # ;B-puoli # * # == Kokoonpano == ;Yhtye * Dimi – laulu, bassokitara * Jaakko – kitara * Veke – kitara * Miko – rummut ;Tuotanto * Tapio Lepistö – äänittäjä, miksaaja, masteroija * Saku Tamminen – äänittäjä, miksaaja, masteroija * Samu Salovaara – grafiikka, layout * Emma Grönqvist – valokuvat * Terne Toivainen – valokuvat == Arvostelut == * Imperiumi: 9½/10Ranger: Knights Of Darkness Viitattu 23.12.2022. == Lähteet == == Aiheesta muualla == * * Knights of Darkness discogs.com -sivustolla Luokka:Vuoden 2013 EP:t Luokka:Rangerin albumit
Moufida Tlatli

Moufida Tlatli (; 1947 – 7. helmikuuta 2021Renowned Tunisian filmmaker Moufida El-Talatli passes away at age 73 ) oli tunisialainen elokuvaohjaaja ja -leikkaaja, jota pidetään yhtenä arabimaailman ja Afrikan tärkeimmistä naispuolisista elokuvantekijöistä.Tlatli, Moufida (1947–) , Biographical Encyclopedia of the Modern Middle East and North Africa. Thomson Gale 2008. Vaatii HighBeam-tilauksen. Viitattu 20.12.2015. Hänet tunnetaan elokuvistaan Palatsin hiljaisuus (1994) ja Miesten vuodenaika (2000). Tlatli syntyi Tunisian Sidi Bou Saidissa lähellä pääkaupunkia ja eli nuoruutensa vasta itsenäistyneessä maassa. Hän kannatti presidentti Habib Bourguibaa, joka maallisti Tunisiaa ja paransi naisten asemaa. Lukionsa elokuvakerhossa Tlatli näki muun muassa Bergmanin, Fellinin ja Rossellinin filmejä ja kiinnostui elokuvasta. Hän lähti Pariisiin opiskelemaan alaa (IDHEC, Institute des Hautes Etudes Cinématografiqies), mutta 1960-luvulla naispuolisia elokuvaopiskelijoita pyrittiin ohjaamaan kuvaussihteerin tai leikkaajan tehtäviin. Tlatli valmistui elokuvaleikkaajaksi 1968 ja sai paikan ORTF- televisioyhtiöstä. Vuonna 1972 hän palasi kotimaahansa Tunisiaan ja aloitti kaksi vuosikymmentä kestäneen leikkaajan uransa, jonka kuluessa hänestä tuli yksi arabimaiden arvostetuimmista alallaan. Férid Boughedir, jonka elokuva Veden poika (Halfaouine, 1995) on Tlatlin leikkaama, on kutsunut Tlatlia monen nuoren tunisialaisohjaajan ”isosiskoksi ja äidiksi”. Vuonna 1994 valmistui Tlatlin esikoisohjaus Palatsin hiljaisuus, joka perustuu väljästi hänen äitinsä elämäntarinaan. Se toi hänelle Cannesissa esikoisohjaajien Kultainen kamera -palkinnon. Se palkittiin myös Bafta-gaalassa sekä Toronton ja Istanbulin elokuvajuhlilla. Vuoden 2000 elokuva Miesten vuodenaika perustuu Tlatlin yhdessä Nouri Bouzidin kanssa tekemään käsikirjoitukseen ja kertoo pääkaupungissa Tunisissa työssä olevien miesten aviovaimoista, jotka alkavat haluta syrjäiseltä saarelta miestensä mukaan pääkaupunkiin. Elokuva voitti pääpalkinnon (Institut du Monde Arabe Grand Prix) Pariisin arabielokuvien biennalessa 2000. Tlatlin kolmas ohjaustyö on vuonna 2004 valmistunut Nadia et Sarra. ==Filmografia== ===Leikkaajana=== * Omar Gatlato (1977) * Nahla (1979) * Aziza (1980) * Traversées (1983) * El-haimoune (Wanderers of the Desert; 1984) * Caméra arabe (dokumentti; 1987) * Sama (1988) * Veden poika (Halfawin, asfur al-sath; Halfaouine – l’enfant des terrasses; 1990) * Samt el qusur (1994) * H'Biba M'Sika (1994) ===Käsikirjoittajana ja ohjaajana=== * Palatsin hiljaisuus (Samt el qusur; 1994) * Miesten vuodenaika (Maussim al-riyal; 2000) * Nadia et Sarra (2004) ==Lähteet== Luokka:Tunisialaiset elokuvaohjaajat Luokka:Elokuvaleikkaajat Luokka:Kulttuuriministerit Luokka:Vuonna 1947 syntyneet Luokka:Vuonna 2021 kuolleet
Saksela

Saksela on muun muassa seuraavien suomalaisten sukunimi: * Eero Saksela (1937–2023), lääkäri, professori, Niilo Sakselan poika * Janne Saksela (s. 1993), jalkapalloilija ja entinen lapsinäyttelijä * Kalle Saksela (s. 1962), lääkäri ja virologian professori, Eero Sakselan poika * Martti Saksela, vuoteen 1930 Saxén (1898–1977), geologi ja malmintutkija, Niilo Sakselan veli * Niilo Saksela, vuoteen 1930 Saxén (1909–1978), lääkäri, professorin arvonimi, Martti Sakselan veli
Eläkkeensaajien Keskusliitto

Eläkkeensaajien Keskusliitto (lyh. EKL) on vuodesta 1962 alkaen toiminut valtakunnallinen eläkeläisjärjestö. EKL on Suomen toiseksi suurin eläkeläisjärjestö ja siihen kuuluu yli 80 000 jäsentä. Liiton perustajat olivat sosialidemokraatteja, ja järjestössä ovat vaikuttaneet ensisijaisesti sosialidemokraatit, mutta EKL on aina korostanut puoluepoliittista sitoutumattomuuttaan (muiden puolueiden eläkekeläisjärjestöjen tavoin) ja liittoon on kuulunut myös muiden puolueiden kannattajia ja sitoutumattomia. EKL on Työväen Sivistysliiton ja SOSTEn jäsenjärjestö. Eläkkeensaajien Keskusliiton ylin päättävä elin on liittokokous, joka kokoontuu joka neljäs vuosi. Yhdistykset lähettävät sinne edustajan jäsenmääriensä suhteessa. EKL:oon kuuluu 323 yhdistystä, joista valtaosa toimii yhden kunnan tai kunnanosan alueella. Alueellisella tasolla toimii 15 piirijärjestöä, joihin paikallisyhdistykset kuuluvat. Ylintä päätäntävaltaa käyttää liittokokousten välisenä aikana valtuusto, johon kuuluu puheenjohtajan lisäksi 35 jäsentä. Liiton hallituksen muodostavat puheenjohtaja ja 15 jäsentä. Eläkkeensaajien Keskusliiton puheenjohtaja on Simo Paassilta ja valtuuston puheenjohtaja Mirja Janerus. EKL:n äänenkannattaja on vuonna 1971 perustettu Eläkkeensaaja-lehti, joka ilmestyy seitsemän kertaa vuodessa. Liitto omistaa Täyttä Elämää Lomat Oy:n, joka ylläpitää toimintaa Helsingissä Käpylän työväentalossa. == Lähteet== *EKL:n kotisivut. Viitattu 20.12.2015. Luokka:Suomalaiset eläkeläisjärjestöt Luokka:Suomen Sosialidemokraattinen Puolue
Kasper-nukke

Kasper (Kasperl, Kasperle) on tunnetuin käsinukkehahmo Saksassa ja Itävallassa. Näissä maissa on Kasperltheaterista tullut synonyymi nukketeatterille. ==Historia== Kasperin hahmo kehittyi 1600-luvun lopulla Itävallassa Wienissä Hanswurstista, joka oli koominen talonpoikahahmo. Kasper tuli tunnetuksi 1800-luvun alkupuolella Saksassa liikkuvien nukketeattereiden ansiosta. Kasper esiintyi markkinoiden ja torien nukketeattereissa. Näytelmissä Kasper löi kepillä vihollisiaan, joita olivat muiden muassa krokotiili, noita ja paholainen. Kasper Larifari esiintyi ensimmäisen kerran vuonna 1858 Franz Graf von Poccin nukketeatterissa Münchenissä näytelmässä Prinz Rosenrot und Prinzessin Lilienweiß (Prinssi Ruusunpunainen ja Prinsessa Liljanvalkoinen). Näytelmässä Kasper on Prinssi Ruusunpunaisen vähän yksinkertainen, mutta hyvä ja urhea adjutantti, joka auttaa prinssiä pelastamaan prinsessan velho Negromanticukselta. Näytelmää esitettiin useita vuosia. ==Hohnsteiner-tyyli== 1920-luvulla Max Jacob uudisti Kasperin. Hänen kiinnostuksensa nukketeatteriin herätti Kasper-nukke, jonka pää oli tehty puusta. Täyttäessään 33 vuotta elokuussa 1921, hän piti amatöörinä ensimmäisen nukketeatteriesityksen. Vähän myöhemmin hän lopetti työskentelyn kirjanpitäjänä ja aloitti ystävineen kiertävän nukketeatterin esittäjänä. Useiden vuosien ajan hän asui ystävineen Saksissa olevassa Hohnsteinin linnassa, joka oli tuolloin nuorisomaja. Siksi tätä uutta Kaspertheater-tyyliä on kutsuttu myös Hohnsteiner-tyyliksi. Suurimman osan Hohnsteinerin Kasper- nukeista veisti Theo Eggink. Nuket olivat Elisabeth Grünwaldin suunnittelemia, ja hän myös puvusti ne. Hohnsteiner-tyyli muutti Kasper-nuken ulkonäköä siten, että Kasperilla aiemmin ollut pitkä ja jäykkä hattu korvattiin pehmeällä hatulla, jotta Kasper saattoi pyörittää päänsä ympäri. Kasperin olemus muutettiin sutjakan näköiseksi. Myös Kasperin identiteettiä muutettiin. Kasper muuttui positiiviseksi sankariksi, joka on koominen mutta ei tyhmä. Lisäksi Kasperilla on hyvä huumorintaju, ja hän on nokkela ja rohkea. Myös kepillä lyöminen jäi pois esityksistä. Myös hahmogalleria lisääntyi. Perinteisten hahmojen kuten krokotiilin, paholaisen ja poliisin lisäksi tulivat muun muassa Seppel ja Gretel. Hohnsteiner-tyylissä näytelmän alkuun lisättiin Kasperille sisääntulolaulu, joka on seuraavanlainen: "Tri-tra-trulla-la, tri-tra-trulla- la, tri-tra-trulla-la, Kasperle ist wieder da!" Laulun jälkeen Kasper käy usein lyhyen vuoropuhelun yleisön kanssa, joka alkaa usein kysymyksellä: "Seid ihr alle da?" (Oletteko kaikki täällä?). ==Kasper Suomessa== Suomeen Kasper-nuken toivat Irja ja Matti Ranin. Kasper ja muut Raninien luomat nukkehahmot, kuten Eulaalia Kenkkunen, esiintyivät television lastenohjelmissa vuosina 1960–1976. Ensimmäisen kerran Kasper nähtiin vuonna 1960 ohjelmassa Raninien tv-perhe, mutta neljä vuotta myöhemmin ohjelman nimeksi vaihtui Niksulan TV. Kasperin usein laulamasta säkeestä "Trai trai trallallaa" tuli ohjelman epävirallinen tunnusmelodia. == Katso myös == * Punch and Judy == Lähteet== == Aiheesta muualla== Luokka:Nukkehahmot Luokka:Televisiohahmot